**Timpul iubirii**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gândul împrăștie secunde-n iubire

Din ceasul speranței ce-a stat într-o seară,

Când visu-nghetat într-o cald-amintire

Se topește ușor și-ncepe să doară.

Picăturile lui ating infinitul

Frumuseții florii sufletului tău

Și aștept cu ardoare s-ating răsăritul

Pierdut în uitare în al nopților hău.

Revăd pentr-o clipă privirea ce taina

Iubirii-a ascuns-o prin gânduri trecute

Și simt azi cum timpul își scutură haina

De ore lăsate la porți neștiute.

Mă-ntorc către tine și-ți simt nemurirea,

Ți-aștern la picioare un veac de iubire,

Când stelele-n cer își vor pierde sclipirea

Vom găsi-o mereu 'n-a noastră privire

Căprar Florin